A ciudat de Balaguer resistió os ataques d'Arnau Mir de Tost, un noble d'o condato d'Urchel que fació encursions enta Moriello de Monclús, y fué conquerita breument (dende o 1100 dica 1101) por o nieto d'ell Guerau II de Cabrera, baixo as ordens de Ermengol V d'Urchel. Balaguer fue reconquerita finalment l'anyo 1105 en un ataque conchunto de Remón Berenguer III, conte de Barcelona, y Pero Ansúrez, noble castellán tutor de su nieto Ermengol VI d'Urchel. Balaguer pasó t'as mans d'o condato d'Urchel (estió a residencia d'os condes d'Urchel), anque enfeudato a lo condato de Barcelona; o bizcondato d'Àger tenió un quarto d'a ciudat y dreitos sobre a suya zuda. O 7 de chunio de 1111, Balaguer pasó a mans d'a diocesi d'Urchel.